கேள்வி: மலேசிய இருதய மையம் - வரலாறு பற்றி தகவல் சொல்.
பதில்: மலேசிய இருதய மையம், முதன்முதலில் 1984-ஆம் ஆண்டில் இருதயநோய் நிபுணர்கள்; மற்றும் பொது மருத்துவர்கள் சிலரால் நிறுவப்பட்டது. கோலாலம்பூர் மருத்துவமனையின் பழைய இரத்த வங்கி அலுவலகத்தில் அமைக்கப்பட்டது. மேலும் தற்போதைய மலேசிய இருதய மையத்தின் சின்னம் அதே 1984-ஆம் ஆண்டில் உருவாக்கப்பட்டது. பின்னர், மலேசிய இருதய மையம், தற்போதைய இடத்திற்கு 1992-இல் மாற்றப்பட்டது. இந்த மையம், முதியவர்கள் மற்றும் குழந்தைகளுக்கான இதயவியல் மற்றும் இதயக் குழலிய நோய்கள் தொடர்பான இருதய அறுவை சிகிச்சை சேவைகளில் நிபுணத்துவம் பெற்றது. 2009-ஆம் ஆண்டின் பிற்பகுதியில் இந்த மலேசிய இருதய மையம் விரிவாக்கம் செய்யப்பட்டது. அதைத் தொடர்ந்து, இருதய அறுவை சிகிச்சைக்காக ஒதுக்கப்பட்ட படுக்கைகளின் எண்ணிக்கை 432-ஆகவும் உயர்ந்தது. அந்த வகையில், இந்த வட்டாரத்தின் மிகப்பெரிய இருதய மையங்களில் ஒன்றாக அறியப்படுகிறது.